

**Република Србија**

**Град Крагујевац**

**Градска управа за комуналне послове**

**Број: 112-2769/23-XXVIII**

**Датум: 03. новембра 2023.године**

**К р а г у ј е в а ц**

Вршилац дужности начелника Градске управе за комуналне послове на основу члана 42. став 9. Одлуке о организацији Градских управа града Крагујевца (''Службени лист града Крагујевца'', број 37/21-пречишћен текст и 14/23) и члана 1. став 2. Правилника о спречавању и управљању сукобом интереса у Градској управи за комуналне послове, број 110-56/23-XXVIII од 25. октобра 2023.године, дана 03. новембра 2023. године, доноси

**Р Е Ш Е Њ Е**

**о одређивању овлашћеног лица за спречавање сукобa интереса**

**у Градској управи за комуналне послове**

I Овлашћује се Милица Величковић, дипломирани правник, запослена у Градској управи за комуналне послове за спречавање сукобa интереса у Градској управи за комуналне послове.

II Овлашћено лице за спречавање сукобa интереса у Градској управи за комуналне послове (у даљем тексту: Градска управа) има обавезу да :

* даје савете службеницима и руководиоцима о важећим законским и другим правилима у вези са спречавањем сукоба интереса;
* даје смернице за поступање запосленог у случајевима постојања сукоба интереса као и етичким дилемама са којима се запослени сусрећу у раду;
* прима и поступа по пријавама у случају сумње на постојање сукоба интереса;
* анализира ефикасност примене правила о сукобу интереса у Градској управи и предлаже мере за њихово унапређење;
* даје мишљење о постојању сукоба интереса;
* чува поверљивост изнетих података као и интегритет лица које их износи;
* стручно се усавршава из области етике и интегритета;
* води евиденцију о додатном раду запослених и писаним сагласностима за исти;
* води евиденцију о пријавама приватног интереса, пријавама у случају сумње на постојање сукоба интереса и мерама које су предузете ради спречавања сукоба интереса;
* доставља начелнику годишњи извештај о управљању сукобом интереса који садржи податке о броју пријава приватног интереса, броју пријава у случајевима сумње на постојање сукоба интереса као и мерама предузетим за спречавање сукоба интереса;
* обавља и друге послове у вези спречавања сукоба интереса.

III Ово решење објавити на огласној табли органа Града и званичној интернет презентацији Града.

**О б р а з л о ж е њ е**

Правни основ за доношење Решења о одређивању овлашћеног лица за спречавање сукоба интереса у Градској управи за комуналне послове (у даљем тексту: Решење) садржан је у одредби члана 42. став 9. Одлуке о организацији Градских управа града Крагујевца( ''Службени лист града Крагујевца'', број 37/21-пречишћен текст и 14/23) којом је прописано да начелник Управе доноси одлуке, правилнике, наредбе, процедуре, упутства, решења, закључке и друга акта у складу са законом, Статутом града, колективним уговорима, актима органа Града, као и члана 1. став 2. Правилника о спречавању и управљању сукобом интереса у Градској управи за комуналне послове, број 110-56 /23-XXVIII од 25. октобра 2023. године, којом је прописано да начелник Градске управе решењем одређује овлашћено лице за спречавање сукоба интереса..

На основу наведеног донето је решење као у диспозитиву.

**ВД НАЧЕЛНИКА**

**Зорица Ђорић**